钦定古今图书集成/明伦汇编/氏族典/第271卷 > 王维翰
## 钦定古今图书集成/明伦汇编/氏族典/第271卷 > 王维翰

按《金史王维翰传》：“维翰，字之翰，利州龙山人。父庭，辽
季率县人，保县东山，后以众降。维翰好学不倦，中大
定二十八年进士，调贵德州军事判官，察廉迁永霸
令，历弘政、获嘉令。佐胥持国治河决有劳，迁一阶，改
北京转运户籍判官，补尚书省令史，除同知保静军
节度使事，改中都转运副使，就除侍御史，改左司员”
外郎，转右司郎中。仆散揆伐宋，维翰行省左右司郎
中。泰和八年，宋人受盟，还为右司郎中。久之，迁大理
卿。大安初，转御史中丞。无何，迁工部尚书，改刑部尚
书，拜参知政事。贞祐初，罢为定海军节度使。至镇，无
兵备，邻郡皆望风奔溃。维翰谓吏民曰：“孤城不可守，
此州阻山浮海，当有生地，无俱为鱼肉也！”乃纵百姓
避难。维翰率吏民愿从者，奔东北山，结营堡自守。力
穷被执，不肯降。妻姚氏亦不屈，与维翰俱死。谥《贞洁》。